સુરત જિલ્લામાં પડેલ અવિરત વરસાદને લઈ પલસાણા તાલુકામાં પણ ગુરુવારના રોજ ભારે વરસાદ નોંધાયો હતો. પલસાણા તાલુકામાં 2 ઇંચ તેમજ કડોદરા વિસ્તારમાં પણ 3 ઇંચ જેટલો વરસાદ પડતાં અનેક વિસ્તારોમાં પાણી ફરી વળ્યા હતા. જેને લઈ માખીંગા ગામના રસ્તા ઉપર પાણી ફરી વળ્યા હતા. જ્યાં એક ટ્રક પાણીમાં ડૂબી ગઈ હતી. બલેશ્વર ખાડીનો પુલ પણ પાણીમાં ગરક થયો છે. આ ઉપરાંત ચલથાણ ગામે નેશનલ હાઇવે નંબર-48 ઉપર સર્વિસ રોડ તેમજ મુખ્ય રોડ ઉપર પણ પાણી ફરી વળતાં વાહન ચાલકો અટવાયા હતા.